# Emily Blunt

Emily Blunt (Wandsworth, 23 de febrer de 1983) és una actriu de cinema anglesa. Al llarg de la seva carrera ha guanyat diversos premis, entre ells un Globus d'Or i dos del Sindicat d'Actors de Cinema; a més a més, ha rebut una nominació als Premis Oscar i quatre als premis BAFTA.
Blunt debutà com a actriu el 2001, en la producció teatral The Royal Family. El 2004, feu el seu debut a la gran pantalla, amb la pel·lícula My Summer of Love, però no fou fins al 2006 que començà a ser reconeguda, gràcies als seus papers a les pel·lícules Gideon's Daughter i The Devil Wears Prada. Amb el temps, aparegué a més pel·lícules com el drama The Young Victoria (2009), la comèdia romàntica Salmon Fishing in the Yemen (2011), les pel·lícules de ciència-ficció The Adjustment Bureau (2011), Edge of Tomorrow (2014) o el musical Into the Woods.
Blunt rebé moltes crítiques favorables per la seva interpretació com a agent del FBI al thriller dramàtic Sicario (2015), una dona alcohòlica al thriller psicològic The Girl on the Train (2016) i una mare supervivent en la pel·lícula de terror A Quiet Place. També protagonitzà Mary Poppins Returns (2018), la seqüela de la pel·lícula de 1964 Mary Poppins, A Quiet Place Part II (2021), la pel·lícula d'aventures i fantasia Jungle Cruise (2021) i a la sèrie de western crepuscular del 2022 The English. El 2023, interpretà a Kitty Oppenheimer al thriller biogràfic dirigit per Christopher Nolan Oppenheimer i, la seva actuació li valgué una nominació als Oscars en la categoria de millor actriu secundària.

## Primers anys

Emily Olivia Laura Blunt nasqué a Londres el 23 de febrer de 1983. És la segona de quatre germans, amb la mare, Joanna Mackie, professora d'anglès i el pare, Oliver Blunt, advocat. Durant la seva infància, Blunt tingué problemes de tartamudesa, això feu que no parlés massa. Tot i això, quan Blunt actuava o imitava a altra gent, la seva tartamudesa desapareixia i, fou gràcies a una professora, que Blunt se n'adonà i continuà amb la interpretació, fins a descobrir el seu amor per l'actuació.
Blunt feu el dos últims anys de secundària a la Hurtwood House, una escola coneguda pel seu programa d'arts. Després d'actuar en una obra de teatre escolar a l'Edinburgh Festival, Blunt fou descoberta per un representant i signà el seu primer contracte.

## Carrera
### 2001–2005: Inicis

El 2001, quan tenia 18 anys, Blunt feu el seu debut com a actriu professional en una producció teatral del West End de l'obra de teatre The Royal Family, on interpretà a la neta del personatge de Judi Dench. El 2002 tornà a pujar a l'escenari, aquesta vegada per donar vida a Eugenie, un personatge de l'obra de Nicholas Wright Vincent in Brixton al National Theatre i, el mateix any, també feu de Julieta en una producció de Romeu i Julieta. També el 2003, Blunt aparegué al drama britànic Boudica, pel·lícula que narrà la vida de Boudica, una reina celta-brítona que lluità contra els Romans i a la sèrie dramàtica Henry VIII, on donà vida a Caterina Howard. El mateix any, aparegué a un episodi de la sèrie Foyle's War interpretant a Lucy Markham.
El debut a la gran pantalla, juntament amb el de protagonista, li arribà el 2004 amb la My Summer of Love, pel·lícula que segueix la relació entre dues noies joves de diferents orígens socioeconòmics. La seva interpretació li guanyà cert reconeixement i també fou elogiada per la crítica. Fou nominada als Premis British Independent Film en la categoria d'Actor més prometedor.
El 2004 aparegué a l'episodi "Death on the Nile" de la sèrie britànica Agatha Christie's Poirot, i donà vida al personatge de Linnet Ridgeway. El 2005 aparegué a la pel·lícula de la BBC Two The Strange Case of Sherlock Holmes & Arthur Conan Doyle, on interpretà a Jean Leckie. Aquell mateix any, Blunt interpretà a Camane a la sèrie nord-americana Empire.

### 2006–2010: The Devil Wears Prada i reconeixement mundial

El 2006 fou l'any en que Blunt guanyà el reconeixement mundial, primer amb Gideon's Daughter, una pel·lícula dramàtica on interpretà a la filla problemàtica del protagonista, i després amb la comèdia dramàtica The Devil Wears Prada, on donà vida a Emily Charlton, l'assistenta del personatge de Miranda Priestly (interpretat per Meryl Streep), i on també compartí pantalla amb Anne Hathaway i Stanley Tucci. Aquesta última, tingué una gran èxit comercial i aconseguí recaptar més de 325 milions de dòlars en tot el món. Per aquestes dues interpretacions, Blunt fou elogiada per la crítica i pel públic i guanyà el Globus d'Or a la Millor actriu secundària en una sèrie, minisèrie o pel·lícula per a televisió per Gideon's Daughter i també fou nominada al Globus d'Or a la millor actriu secundària i al BAFTA a la millor actriu secundària per The Devil Wears Prada. Finalment, el 2006, aparegué a la pel·lícula Irresistible, interpretant a la Mara.
El 2007, Blunt participà en quatre projectes: a la pel·lícula de terror Wind Chill, al drama romàntic The Jane Austen Book Club, a la comèdia dramàtica Dan in Real Life i al drama biogràfic Charlie Wilson's War, en aquesta última, Tom Hanks i Julia Roberts en foren protagonistes. El 2008, aparegué, juntament a Amy Adams, a la pel·lícula Sunshine Cleaning interpretant a Norah Lorkowski. La història segueix a dues germanes, Adams i Blunt, que creen un negoci de neteja d'escenes de crims. Aquell mateix any aparegué com a Valerie Brennan a The Great Buck Howard.
El 2009, Blunt donà vida a la Reina Victòria al drama històric The Young Victoria, dirigida per Jean-Marc Vallée i escrita per Julian Fellowes, que es centrà en primers anys de la reina i el seu regnat. Per la seva interpretació, Blunt fou nominada a diferents premis, entre ells el Globus d'Or a la millor actriu dramàtica, el Satellite a la millor actriu i el Premi de la Crítica Cinematogràfica a la millor actriu. Blunt també posà veu a Juliet, un personatge de la vintena temporada de la sèrie animada The Simpsons. Aquell mateix any, Blunt guanyà el Premi Britannia a l'actriu de l'any.
El 2009, també protagonitzà el curtmetratge Curiosity, dirigit per Toby Spanton. El 2010, tingué un paper secundari a la pel·lícula The Wolfman, una remake de la pel·lícula de 1941 del mateix nom protagonitzada per Benicio del Toro i Anthony Hopkins. Aquesta nova versió, en general, no fou ben rebuda per la crítica. Blunt li oferiren interpretar el paper de Natasha Romanof / Black Widow a la pel·lícula Iron Man 2 (2010), però a causa del seu contracte amb 20th Century Studios, tingué que aparèixer a la comèdia Gulliver's travels.

### 2011–2014: Ciència-ficció i comèdia

El 2011, Blunt donà veu al personatge de Juliet a la pel·lícula animada Gnomeo & Juliet. Aquell mateix any, juntament amb Matt Damon, protagonitzà el thriller de ciència-ficció The Adjustment Bureau "forces misterioses" intenten que els personatges de Blunt i Damon es mantinguin separats. La pel·lícula tingué una bona rebuda i la química entre els protagonistes també rebé crítiques positives. Durant aquell any, Blunt aparegué a la pel·lícula Salmon Fishing in the Yemen, una comèdia britànica en la que compartí pantalla amb Ewan McGregor. Fou estrenada al Festival Internacional de Cinema de Toronto de 2011 i, tant la pel·lícula com la actuació de Blunt foren rebudes positivament i, per aquesta raó, també rebé una nominació pel Globus d'Or a la millor actriu musical o còmica. Finalment, el 2011, Blunt protagonitzà la comèdia dramàtica Your Sister's Sister.
El 2012, Blunt i Jason Segel protagonitzaren el drama romàntic The Five-Year Engagement, una pel·lícula dirigida per Nicholas Stoller. La pel·lícula i la química entre Blunt i Segel reberen crítiques favorables, amb Elizabeth Weitzman destacant que tenen una "química creïble". A continuació, tingué un paper a Looper, una pel·lícula de ciència-ficció dirigida per Rian Johnson on interpretà a la Sara, una mare soltera que s'enamora d'una viatjant a través del temps. S'estrenà al Festival Internacional de Cinema de Toronto de 2012 i fou rebuda positivament. Juntament amb Colin Firth, també aparegué a la pel·lícula de comèdia dramàtica Arthur Newman.
El 2014, Blunt i Tom Cruise protagonitzaren la pel·lícula de ciència-ficció Edge of Tomorrow, dirigida per Doug Liman i una adaptació de la novel·la japonesa All You Need Is Kill, de Hiroshi Sakurazaka. Blunt donà vida a la Sargent Rita Vrataski, una soldat de les forces especials. La pel·lícula fou un èxit comercial, recaptant més de 370 milions de dòlars, i, tant la pel·lícula com la interpretació de Blunt, reberen crítiques positives; amb Justin Chang, de Variety descrivint la seva actuació com a "enèrgica" i "emocionalment present". Per la seva actuació, Blunt guanyà el Premi de la Crítica Cinematogràfica a la millor actriu d'acció. Aquell mateix any, Blunt també aparegué a la pel·lícula musical dirigida per Rob Marshall Into the Woods, una adaptació del musical del mateix nom. Coincidentment, durant el rodatge, Blunt estigué embarassada, igual que el seu personatge durant una part de la pel·lícula. La pel·lícula fou un èxit comercial i l'actuació i la veu de Blunt reberen crítiques positives. Blunt rebé una nominació als Globus d'Or en la categoria de millor actriu de musical o comèdia (la seva segona nominació en la categoria). També participà en el doblatge en anglès de pel·lícula animada japonesa El vent s'aixeca.

### 2015–present: Actriu establerta

El 2015, Blunt protagonitzà Sicario, un thriller sobre el narcotràfic i el crim dirigida per Denis Villeneuve i també protagonitzada per Benicio del Toro i Josh Brolin. En ella interpretà a l'agent del FBI Kate Macer, qui té la missió de derrotar el negoci de les drogues a Mèxic. La pel·lícula fou escollida per competir per la Palma d'Or al Festival de Cannes del 2015. Blunt, al igual que els seus companys de repartiment, rebé crítiques favorables per la seva interpretació. Brian Tellerico de Roger Ebert comentà que "Blunt és excel·lent" i que la "naturalesa menyspreada del seu personatge és el defecte més gran de la pel·lícula. També rebé la seva segona nominació consecutiva als Premis de la Crítica Cinematogràfica a la millor actriu d'acció.
El 2016 interpretà a la reina Freya a la fantasia fosca The Huntsman: Winter's War, una seqüela de Snow White and the Huntsman (2012). La pel·lícula, amb Cedric Nicolas-Troyan com a director i actors com Kristen Stewart, Charlize Theron i Chris Hemsworth, no fou ben rebuda per la crítica. El 2016, Blunt protagonitzà The Girl on the Train, una adaptació de la novel·la del mateix nom escrita per Paula Hawkins. En ella interpretà a Rachel Watson, una dona alcohòlica que es veu involucrada en una investigació de desaparició. Tot i que la pel·lícula no rebé massa bones crítiques, la interpretació de Blunt fou, en general, ben rebuda. Fou nominada al Premi BAFTA a la millor actriu i al Premi del Sindicat d'Actors de Cinema a la millor actriu. El 2017 participà en dues pel·lícules animades: Animal Crackers i My Little Pony: The Movie.
El 2018, Blunt protagonitzà la pel·lícula de terror A Quiet Place, sobre una família jove que intenta sobreviure en un món que ha estat envaït per monstres que maten a qualsevol so. La pel·lícula també fou protagonitzada, dirigida i escrita per John Krasinski, el seu marit. La interpretació del repartiment i la pel·lícula foren molt ben rebudes per la crítica i pel públic i, pel seu paper, Blunt rebé el Premi del Sindicat d'Actors de Cinema a la millor actriu de repartiment. Aquell mateix any, es posà en el paper de Mary Poppins per la pel·lícula Mary Poppins Returns, una seqüela de la pel·lícula de 1964. La crítica trobà que Blunt substituí molt bé a Julie Andrews, qui anteriorment interpretà al personatge, rebé bones crítiques i també nominacions en la categoria de millor actriu pels Globus d'Or i pels Premis del Sindicat d'Actors.
El 2020, Blunt aparegué a la comèdia dramàtica de John Patrick Shanley Wild Mountain Thyme juntament amb Jamie Dornan, Jon Hamm i Christopher Walken. La pel·lícula i l'accent (irlandès) de Blunt no tingueren una bona rebuda. També el 2020, Blunt reprengué el paper d'Evelyn Abbott a la pel·lícula de terror A Quiet Place Part II, la seqüela de la primera pel·lícula. Com l'anterior, aquesta fou dirigida, escrita i co-produïda per Krasinski i Blunt, a l'igual que la pel·lícula, rebé crítiques positives. La pel·lícula s'estrenà més tard del previst a causa de la pandèmia de Covid-19, però quan ho feu, fou la primera en recaptar més de 100 milions de dòlars en temps de pandèmia. El 2021, protagonitzà, juntament amb Dwayne Johnson, la pel·lícula Jungle Cruise, dirigida pel català Jaume Collet-Serra i que es basà en una atracció de Disney. El 2022, Blunt passà a la pantalla petita per interpretar a Cornelia Locke a la minisèrie britànica The English, que segueix a una dona anglesa (Locke) a través del Far West buscant venjança per la mort del seu fill. Per la seva interpretació, Blunt rebé una altra nominació als Premis del Sindicat d'Actors en la categoria de millor actriu en una minisèrie o telefilm.
El 2023 donà vida a Katherine Oppenheimer, la dona de Robert Oppenheimer (interpretat per Cillian Murphy), al biòpic Oppenheimer dirigit per l'anglès Christopher Nolan. La pel·lícula tingué una gran rebuda: recaptà quasi 975 milions de dòlars mundialment, convertint-se en la pel·lícula de Blunt amb més recaptació, i rebé molt bones crítiques, tant per part del públic com de la crítica. La interpretació de Blunt també fou lloada i rebé la seva primera nominació als Oscar en la categoria de Millor actriu secundària a part de nominacions als Globus d'Or, als del Sindicat d'Actors i als BAFTA, entre d'altres. La seva següent pel·lícula fou el drama criminal de Netflix Pain Hustlers, que co-protagonitzà amb Chris Evans. Blunt també fou productora executiva.
El 2024, Blunt aparegué, juntament a Ryan Gosling, Aaron Taylor-Johnson i Hannah Waddingham, a la pel·lícula d'acció i comèdia The Fall Guy, dirigida per David Leitch i en la que interpretà a una directora de cinema. El mateix any, posà veu a un Uni, un unicorn de la pel·lícula animada IF, dirigida per Krasinski. Està previst que protagonitzi, juntament amb Dwayne Johnson, la pel·lícula biogràfica The Smashing Machine interpretant a Dawn Staples, la dona del personatge de Johnson.

## Vida personal

Entre el 2005 i el 2008, Blunt tingué una relació amb el cantant canadenc Michael Bublé. Blunt i el també actor John Krasinski es conegueren a través d'un amic comú i el novembre de 2008 començaren una relació. El juliol de 2010, la parella es casà a Como, Itàlia. Tenen dues filles, una nascuda el 2014 i l'altra el 2016.
El 2015, Blunt aconseguí la nacionalitat estatunidenca.

## Filmografia
### Cinema

| Any | Títol | Personatge | Notes |
| 2004 | My Summer of Love | Tamsin | |
| 2006 | The Devil Wears Prada | Emily Charlton | |
| 2006 | Irresistible | Mara | |
| 2007 | Wind Chill | Noia | |
| 2007 | The Jane Austen Book Club (Coneixent Jane Austen) | Prudie | |
| 2007 | Dan in Real Life (Real com la vida) | Ruthie Draper | |
| 2007 | Charlie Wilson's War (La guerra d'en Charlie Wilson) | Jane Liddle | |
| 2008 | Sunshine Cleaning (Neteges Sunshine) | Norah Lorkowski | |
| 2008 | The Great Buck Howard | Valerie Brennan | |
| 2009 | The Young Victoria (La reina Victòria) | Reina Victòria | |
| 2009 | Curiosity | Emma | Curtmetratge |
| 2010 | The Wolfman (L'home llop) | Gwen Conliffe | |
| 2010 | Gulliver's travels (Els viatges de Gulliver) | Princesa Mary | |
| 2011 | Gnomeo & Juliet | Juliet | Veu |
| 2011 | The Adjustment Bureau | Elise Sellas | |
| 2011 | Salmon Fishing in the Yemen | Harriet Chetwode-Talbot | |
| 2011 | Your Sister's Sister | Iris | |
| 2012 | The Five-Year Engagement | Violet | |
| 2012 | Looper | Sara | |
| 2012 | Arthur Newman | Michaela / Charlotte Fitzgerald | Interpreta a dos personatges diferents |
| 2014 | Edge of Tomorrow (Al límit de l'endemà) | Rita Vrataski | |
| 2014 | Into the Woods | Dona del forner | |
| 2014 | El vent s'aixeca | Nahoko Satomi | Veu, doblatge |
| 2015 | Sicario (Sicari) | Kate Macer | |
| 2016 | The Huntsman: Winter's War (Les cròniques de Blancaneu: El caçador i la reina del gel) | Reina Freya | |
| 2016 | The Girl on the Train (La noia del tren) | Rachel Watson | |
| 2017 | Animal Crackers | Zoe Huntington | Veu |
| 2017 | My Little Pony: The Movie | Tempest Shadow | Veu |
| 2018 | A Quiet Place (Un lloc tranquil) | Evelyn Abbott | |
| 2018 | Mary Poppins Returns | Mary Poppins | |
| 2020 | Wild Mountain Thyme | Rosemary Muldoon | |
| 2020 | A Quiet Place Part II | Evelyn Abbott | |
| 2021 | Jungle Cruise | Lily Houghton | |
| 2023 | Oppenheimer | Katherine Oppenheimer | |
| 2023 | Pain Hustlers | Liza Drake | També productora executiva |
| 2024 | The Fall Guy | Jody Moreno | |
| 2024 | IF | Uni | Veu |
| A anunciar | The Smashing Machine | Dawn Staples | En producció |

### Televisió

| Any | Títol | Personatge | Notes | Ref. |
| 2003 | Boudica | Isolda | Pel·lícula de televisió | |
| 2003 | Foyle's War | Lucy Markham | Episodi: "War Games" | |
| 2003 | Henry VIII | Caterina Howard | | |
| 2004 | Agatha Christie's Poirot | Linnet Ridgeway | Episodi: "Death on the Nile" | |
| 2005 | The Strange Case of Sherlock Holmes & Arthur Conan Doyle | Jean Leckie | Pel·lícula de televisió | |
| 2005 | Empire | Camane | | |
| 2006 | Gideon's Daughter | Natasha | Pel·lícula de televisió | |
| 2009 | The Simpsons | Juliet | Veu; Episodi: "Lisa the Drama Queen" | |
| 2015 | Lip Sync Battle | Ella mateixa | Episodi: "Emily Blunt vs. Anne Hathaway" | |
| 2016 2024 | Saturday Night Live | Ella mateixa | Episodi: "Emily Blunt/Bruno Mars" Episodi: "Ryan Gosling/Chris Stapleton" | [125] [126] |
| 2022 | The English | Cornelia Locke | Minisèrie | |

### Teatre

| Any | Títol | Personatge | Teatre |
| 2001–02 | The Royal Family | Gwen Cavendish | Teatre Royal Haymarket |
| 2002 | Vincent in Brixton | Eugenie | Royal National Theatre |
| 2002 | Romeu i Julieta | Julieta | Chichester Festival |

## Premis i nominacions

| Premis | Any | Categoria | Feina | Resultat |
| Premis BAFTA | 2007 | Millor actriu secundària | The Devil Wears Prada (El diable es vesteix de Prada) | Nominada |
| Premis BAFTA | 2007 | BAFTA a l'estrella emergent | BAFTA a l'estrella emergent | Nominada |
| Premis BAFTA | 2017 | Millor actriu | The Girl on the Train (La noia del tren) | Nominada |
| Premis BAFTA | 2024 | Millor actriu secundària | Oppenheimer | Nominada |
| Premis Britannia | 2009 | Actriu de l'any | Actriu de l'any | Guanyadora |
| Premis British Independent Film | 2009 | Actor més prometedor | My Summer of Love | Nominada |
| Premis de la Crítica Cinematogràfica | 2010 | Millor actriu | The Young Victoria (La reina Victòria) | Nominada |
| Premis de la Crítica Cinematogràfica | 2013 | Millor actriu d'acció | Looper | Nominada |
| Premis de la Crítica Cinematogràfica | 2015 | Millor actriu d'acció | Edge of Tomorrow (Al límit de l'endemà) | Guanyadora |
| Premis de la Crítica Cinematogràfica | 2016 | Millor actriu d'acció | Sicario (Sicari) | Nominada |
| Premis de la Crítica Cinematogràfica | 2019 | Millor actriu | Mary Poppins Returns | Nominada |
| Premis de la Crítica Cinematogràfica | 2019 | Millor actriu de comèdia | Mary Poppins Returns | Nominada |
| Premis de la Crítica Cinematogràfica | 2024 | Millor actriu secundària | Oppenheimer | Nominada |
| Premis de la Crítica Cinematogràfica | 2024 | Millor repartiment | Oppenheimer | Guanyadora |
| Premis Empire | 2010 | Millor actriu | The Young Victoria (La reina Victòria) | Nominada |
| Premis Oscar | 2024 | Millor actriu secundària | Oppenheimer | Nominada |
| Premis Globus d'Or | 2007 | Millor actriu secundària | The Devil Wears Prada (El diable es vesteix de Prada) | Nominada |
| Premis Globus d'Or | 2007 | Millor actriu en una sèrie, minisèrie o telefilm | Gideon's Daughter | Guanyadora |
| Premis Globus d'Or | 2010 | Millor actriu dramàtica | The Young Victoria (La reina Victòria) | Nominada |
| Premis Globus d'Or | 2013 | Millor actriu de musical o comèdia | Salmon Fishing in the Yemen (La pesca del salmó al Iemen) | Nominada |
| Premis Globus d'Or | 2015 | Millor actriu de musical o comèdia | Into the Woods | Nominada |
| Premis Globus d'Or | 2019 | Millor actriu de musical o comèdia | Mary Poppins Returns | Nominada |
| Premis Globus d'Or | 2024 | Millor actriu secundària | Oppenheimer | Nominada |
| Premis Satellite | 2009 | Millor actriu | The Young Victoria (La reina Victòria) | Nominada |
| Premis Satellite | 2009 | Millor actriu secundària | Sunshine Cleaning (Neteges Sunshine) | Nominada |
| Premis Satellite | 2024 | Millor actriu secundària | Oppenheimer | Nominada |
| Premis Satellite | 2024 | Millor repartiment | Oppenheimer | Guanyadora |
| Premis Saturn | 2024 | Millor actriu secundària | Oppenheimer | Guanyadora |
| Premi del Sindicat d'Actors de Cinema | 2017 | Millor actriu | The Girl on the Train (La noia del tren) | Nominada |
| Premi del Sindicat d'Actors de Cinema | 2019 | Millor actriu | Mary Poppins Returns | Nominada |
| Premi del Sindicat d'Actors de Cinema | 2019 | Millor actriu de repartiment | A Quiet Place | Guanyadora |
| Premi del Sindicat d'Actors de Cinema | 2023 | Millor actriu en un telefilm o minisèrie | The English | Nominada |
| Premi del Sindicat d'Actors de Cinema | 2024 | Millor actriu de repartiment | Oppenheimer | Nominada |
| Premi del Sindicat d'Actors de Cinema | 2024 | Millor repartiment | Oppenheimer | Guanyadora |
* 1 2 3 Compartit amb el repartiment d'Oppenheimer.

## Referències

* ↑ «Emily Blunt Interview», 02-04-2023. Arxivat de l'original el 11 juliol 2023. [Consulta: 6 abril 2024].
* 1 2 3 «Emily Blunt». Encyclopædia Britannica. Arxivat de l'original el 8 març 2024. [Consulta: 29 març 2024].
* 1 2 3 4 5 Taylor, Ella. «Down to Earth, Even When Off the Wall». The New York Times, 26-02-2009. Arxivat de l'original el 13 gener 2023. [Consulta: 29 març 2024].
* 1 2 Day, Elizabeth. «Enter a new leading lady». The Guardian, 21-06-2009. Arxivat de l'original el 19 març 2024. [Consulta: 29 març 2024].
* ↑ Ayuso, Rocío. «Emily Blunt, reina del talento». El País, 10-03-2015. Arxivat de l'original el 15 maig 2021. [Consulta: 29 març 2024].
* ↑ Woerner, Meredith. «Emily Blunt Says Living With a Stutter Is Like Having an ‘Imposter’ in Your Body ‘Who Doesn’t Pay Rent’». Variety, 16-11-2023. Arxivat de l'original el 2 gener 2024. [Consulta: 29 març 2024].
* 1 2 Gilbey, Ryan. «Emily Blunt: 'Everyone wants the first bite'». The Guardian, 04-02-2010. Arxivat de l'original el 26 agost 2023. [Consulta: 29 març 2024].
* ↑ «Emily Blunt Talks About Stuttering». Stuttering Foundation of America. Arxivat de l'original el 15 desembre 2023. [Consulta: 30 març 2024].
* ↑ Alk, Nell. «Emily Blunt on How She Overcame Her Stutter». Vulture. Arxivat de l'original el 12 gener 2024. [Consulta: 30 març 2024].
* ↑ O'Brien, Christy. «'Miracle' at Surrey school helped Emily Blunt overcome speech problem». getsurrey.co.uk, 13-11-2022. [Consulta: 30 març 2024].
* ↑ Steele, Francesca. «The face». The Times, 26-03-2007. Arxivat de l'original el 30 gener 2024. [Consulta: 30 març 2024].
* ↑ «Royal Family starring Judi Dench in London - theatre tickets and information». Arxivat de l'original el 16 maig 2021. [Consulta: 15 maig 2021].
* ↑ Miller, Julie. «Emily Blunt: World, Meet Your New Mary Poppins». Vanity Fair, 02-01-2018. Arxivat de l'original el 30 març 2024. [Consulta: 30 març 2024].
* 1 2 Wolf, Matt. «Vincent in Brixton». Variety, 10-05-2002. Arxivat de l'original el 28 setembre 2023. [Consulta: 5 abril 2024].
* 1 2 Oh, Sheryl. «An Exploration of The Splendid Allure of Emily Blunt». filmschoolrejects.com, 15-06-2021. Arxivat de l'original el 8 gener 2024. [Consulta: 30 març 2024].
* 1 2 3 Amadi, Grace. «Emily Blunt's Best Period Dramas, Ranked». MovieWeb, 04-06-2023. Arxivat de l'original el 5 juny 2023. [Consulta: 30 març 2024].
* 1 2 McAlpine, Fraser. «Before They Were Famous: 3 Stars Who Came Out of ‘Foyle’s War’». BBC America, 2015. Arxivat de l'original el 14 maig 2021. [Consulta: 5 abril 2024].
* 1 2 3 Rosenblit, Rachel. «Emily Blunt». Elle, 15-10-2009. Arxivat de l'original el 4 febrer 2004. [Consulta: 5 abril 2024].
* ↑ Ebert, Roger. «A romance for one season». rogerebert.com, 16-06-2005. Arxivat de l'original el 10 octubre 2023. [Consulta: 5 abril 2024].
* ↑ Scott, A. O. «United by a Sisterly Bond, Friends Explore Teenage Love». The New York Times, 17-06-2005. Arxivat de l'original el 13 octubre 2022. [Consulta: 5 abril 2024].
* ↑ Elley, Derek. «My Summer of Love». Variety, 23-08-2004. Arxivat de l'original el 5 novembre 2023. [Consulta: 5 abril 2024].
* 1 2 «2004 Winners & Nominees - Most Promising Newcomer». bifa.film. Arxivat de l'original el 26 març 2023. [Consulta: 5 abril 2024].
* 1 2 Fernandes, Mariana. «10 Actors You Forgot Were In Agatha Christie's Poirot». ScreenRant, 08-05-2020. Arxivat de l'original el 4 juliol 2022. [Consulta: 5 abril 2024].
* 1 2 «The Strange Case of Sherlock Holmes & Arthur Conan Doyle». bbc.co.uk, 07-07-2005. Arxivat de l'original el 19 novembre 2023. [Consulta: 5 abril 2024].
* 1 2 3 Reynaud, Floriane. «The Devil Wears Prada: 7 fun facts about the cult movie». Vogue, 12-03-2021. Arxivat de l'original el 24 febrer 2024. [Consulta: 5 abril 2024].
* ↑ «The Devil Wears Prada». Box Office Mojo. [Consulta: 5 abril 2024].
* ↑ Flett, Kathryn. «Hail the Prince of Hearts». The Guardian, 05-03-2006. Arxivat de l'original el 4 abril 2023. [Consulta: 5 abril 2024].
* ↑ McCarthy, Todd. «The Devil Wears Prada». Variety, 22-06-2006. Arxivat de l'original el 20 maig 2023. [Consulta: 5 abril 2024].
* 1 2 3 4 5 6 «Emily Blunt - Golden Globes». goldenglobes.com. [Consulta: 31 maig 2024].
* 1 2 3 4 «Emily Blunt - BAFTA Awards». British Academy of Film and Television Arts. Arxivat de l'original el 18 gener 2024. [Consulta: 3 juny 2024].
* 1 2 Edwards, Russell. «Irresistible». Variety, 16-10-2006. Arxivat de l'original el 20 maig 2023. [Consulta: 5 abril 2024].
* 1 2 Webster, Andy. «Secrets in the Snow». The New York Times, 28-04-2007. Arxivat de l'original el 5 març 2024. [Consulta: 6 abril 2024].
* 1 2 Holden, Stephen. «Bibliophiles With Pride and Prejudice, Some in Need of Gentle Persuasion». The New York Times, 21-09-2007. Arxivat de l'original el 28 gener 2021. [Consulta: 6 abril 2024].
* 1 2 Leydon, Joe. «Dan in Real Life». Variety, 21-10-2007. Arxivat de l'original el 20 maig 2023. [Consulta: 6 abril 2024].
* 1 2 Broc, David. «La Guerra de Charlie Wilson» (en castellà). Fotogramas, 29-05-2008. Arxivat de l'original el 4 juny 2023. [Consulta: 6 abril 2024].
* 1 2 Byrge, Duane. «The Great Buck Howard». The Hollywood Reporter, 19-01-2008. Arxivat de l'original el 6 abril 2024. [Consulta: 6 abril 2024].
* 1 2 Dargis, Manohla. «Poor Little Royal Girl: A Melancholy Monarch». The New York Times, 17-12-2009. Arxivat de l'original el 6 abril 2024. [Consulta: 6 abril 2024].
* 1 2 Pond, Steve. «‘Nine,’ ‘Red Cliff’ Lead Satellite Nominations». The Wrap, 30-11-2009. Arxivat de l'original el 11 novembre 2022. [Consulta: 8 abril 2024].
* 1 2 Kilday, Gregg. «‘Hurt Locker,’ ‘Nine’ top Satellite Awards». The Hollywood Reporter, 21-12-2009. Arxivat de l'original el 11 novembre 2022. [Consulta: 8 abril 2024].
* 1 2 Graham, Mark. «Inglourious Basterds and Nine Lead Critics Choice Award Nominations». Vulture, 14-12-2009. Arxivat de l'original el 21 juliol 2023. [Consulta: 8 abril 2024].
* 1 2 Kit, Borys; Kilday, Gregg. «‘Hurt Locker’ tops Critics' Choice Awards». The Hollywood Reporter, 15-01-2010. Arxivat de l'original el 26 març 2023. [Consulta: 8 abril 2024].
* 1 2 Canning, Robert. «The Simpsons: "Lisa the Drama Queen" Review». IGN, 10-02-2009. Arxivat de l'original el 26 juny 2012. [Consulta: 3 juny 2024].
* 1 2 «Britannias». BAFTA. Arxivat de l'original el 27 febrer 2024. [Consulta: 8 abril 2024].
* 1 2 «Curiosity». British Council. Arxivat de l'original el 14 juny 2020. [Consulta: 8 abril 2024].
* 1 2 «Emily Blunt: 'Everyone wants the first bite'». The Guardian, 04-02-2010. Arxivat de l'original el 26 agost 2023. [Consulta: 8 abril 2024].
* ↑ Scott, A. O. «It’s Hard to Be Refined as You Howl at the Moon». The New York Times, 11-02-2010. Arxivat de l'original el 3 octubre 2023. [Consulta: 8 abril 2024].
* ↑ O'Hara, Helen. «The Wolfman Review». Empire, 15-03-2006. Arxivat de l'original el 8 abril 2024. [Consulta: 8 abril 2024].
* ↑ Ebert, Roger. «Does she hath charms to soothe the savage breast?». rogerebert.com, 10-02-2010. Arxivat de l'original el 8 abril 2024. [Consulta: 8 abril 2024].
* ↑ Finke, Nikki. «ANOTHER 'IRON MAN 2' DEAL: Scarlett Johannson To Replace Emily Blunt As Black Widow For Lousy Lowball Money». Deadline Hollywood, 11-03-2009. Arxivat de l'original el 8 octubre 2023. [Consulta: 8 abril 2024].
* 1 2 DeBruge, Peter. «Gulliver’s Travels». Variety, 22-12-2010. Arxivat de l'original el 9 desembre 2022. [Consulta: 8 abril 2024].
* 1 2 «A dazzling Emily Blunt has the white stuff at the Hollywood premiere of Gnomeo and Juliet». Daily Mail, 24-01-2011. Arxivat de l'original el 30 setembre 2015. [Consulta: 12 abril 2024].
* ↑ Connelly, Brendon. «Emily Blunt To Star Opposite Matt Damon In The Adjustment Bureau». /Film, 14-07-2009. Arxivat de l'original el 4 abril 2023. [Consulta: 12 abril 2024].
* 1 2 Dargis, Manohla. «Creepy People With a Plan, and a Couple on the Run». The New York Times, 03-03-2011. Arxivat de l'original el 27 agost 2023. [Consulta: 12 abril 2024].
* ↑ Groen, Rick. «The Adjustment Bureau: The stars have chemistry, but it gets lost in the adjusting». The Globe and Mail, 04-03-2011. Arxivat de l'original el 8 desembre 2017. [Consulta: 12 abril 2024].
* ↑ Ebert, Roger. «Predestination sometimes requires fine tuning». rogerebert.com, 02-03-2011. Arxivat de l'original el 25 febrer 2024. [Consulta: 12 abril 2024].
* 1 2 Shoard, Catherine. «Salmon Fishing in the Yemen – review». The Guardian, 11-09-2011. Arxivat de l'original el 20 maig 2023. [Consulta: 12 abril 2024].
* ↑ Turan, Kenneth. «Movie review: ‘Salmon Fishing in the Yemen’». Los Angeles TImes, 09-03-2012. Arxivat de l'original el 3 desembre 2023. [Consulta: 18 abril 2024].
* ↑ Holden, Stephen. «Creative Sheik Wants to Stock Desert With Fish». The New York Times, 08-03-2012. Arxivat de l'original el 21 desembre 2023. [Consulta: 18 abril 2024].
* ↑ «Golden Globe Awards 2013: The complete list of winners and nominees». Los Angeles Times, 13-01-2013. Arxivat de l'original el 15 gener 2024. [Consulta: 18 abril 2024].
* 1 2 Mueller, Matt. «Your Sister's Sister – review». The Guardian, 20-09-2011. Arxivat de l'original el 12 octubre 2023. [Consulta: 18 abril 2024].
* 1 2 Ford, Rebecca. «‘Five-Year Engagement’: 7 Things You Didn’t Know About Jason Segel and Emily Blunt». The Hollywood Reporter, 23-04-2012. Arxivat de l'original el 20 agost 2023. [Consulta: 18 abril 2024].
* ↑ Weitzman, Elizabeth. «Segel, Blunt charm in 'Five-Year Engagement'». Daily News, 27-04-2012. Arxivat de l'original el 25 juny 2012. [Consulta: 2 maig 2024].
* 1 2 McCarthy, Todd. «Looper: Toronto Review». The Hollywood Reporter, 06-09-2012. Arxivat de l'original el 4 abril 2023. [Consulta: 28 abril 2024].
* ↑ Bradshaw, Peter. «Looper – review». The Guardian, 27-09-2012. Arxivat de l'original el 4 abril 2023. [Consulta: 28 abril 2024].
* ↑ Catsoulis, Jeannette. «Time And Crime, Thoroughly Crossed Up In 'Looper'». NPR, 27-09-2012. Arxivat de l'original el 11 agost 2022. [Consulta: 28 abril 2024].
* 1 2 Holden, Stephen. «Kindred Souls, Whoever They Are». The New York Times, 25-04-2013. Arxivat de l'original el 7 març 2018. [Consulta: 28 abril 2024].
* 1 2 3 Szalai, Georg. «Tom Cruise’s ‘All You Need Is Kill’ to Hit Theaters in March 2014». The Hollywood Reporter, 01-10-2012. Arxivat de l'original el 4 abril 2023. [Consulta: 28 abril 2024].
* ↑ «Edge of Tomorrow». Box Office Mojo. Arxivat de l'original el 7 abril 2024. [Consulta: 28 abril 2024].
* ↑ Chang, Justin. «Film Review: ‘Edge of Tomorrow’». Variety, 22-05-2014. Arxivat de l'original el 4 abril 2023. [Consulta: 28 abril 2024].
* 1 2 «Critics' Choice Movie Awards 2015: The complete list». Los Angeles Times, 15-01-2015. Arxivat de l'original el 15 desembre 2023. [Consulta: 28 abril 2024].
* ↑ Vineyard, Jennifer. «Emily Blunt to Sing Better in Into the Woods Than She Did in That Karaoke Video». Vulture, 05-06-2013. Arxivat de l'original el 4 abril 2023. [Consulta: 28 abril 2024].
* 1 2 Gioia, Michael. «Emily Blunt On Hiding Her Real-Life Baby Bump, Vocal Nerves and the Much-Talked-About "Moment" in the "Woods"». Playbill, 02-12-2014. Arxivat de l'original el 4 abril 2023. [Consulta: 28 abril 2024].
* 1 2 Chitwood, Adam. «English-Language Voice Cast for Hayao Miyazaki’s THE WIND RISES Includes Joseph Gordon-Levitt, Emily Blunt, and Mandy Patinkin». Collider, 18-12-2013. Arxivat de l'original el 26 abril 2023. [Consulta: 7 maig 2024].
* 1 2 «Emily Blunt: Sicario role inspired by real female FBI officers». BBC, 08-10-2015. Arxivat de l'original el 22 octubre 2022. [Consulta: 2 maig 2024].
* ↑ «Denis Villeneuve's Sicario in competition at Cannes». The Montreal Gazette, 15-07-2020. Arxivat de l'original el 21 maig 2022. [Consulta: 2 maig 2024].
* ↑ Bradshaw, Peter. «Sicario review – Emily Blunt at the sharp end in war on drugs». The Guardian, 08-10-2015. Arxivat de l'original el 3 abril 2023. [Consulta: 2 maig 2024].
* ↑ Tellerico, Brian. «Sicario». rogerebert.com, 15-09-2015. Arxivat de l'original el 6 març 2024. [Consulta: 2 maig 2024].
* 1 2 THR Staff. «Critics' Choice Awards: The Complete Winners List». The Hollywood Reporter, 17-01-2016. Arxivat de l'original el 9 desembre 2021. [Consulta: 2 maig 2024].
* ↑ Scott, A.O. «Review: ‘The Huntsman,’ a Study in Hollywood’s Overstuffed Playbook». The New York Times, 21-04-2016. Arxivat de l'original el 5 desembre 2017. [Consulta: 4 maig 2024].
* 1 2 McNary, Dave. «Box Office: ‘Jungle Book’ Rules Over ‘The Huntsman: Winter’s War’». Variety, 24-04-2016. Arxivat de l'original el 28 setembre 2023. [Consulta: 4 maig 2024].
* 1 2 Fleming Jr, Mike. «‘Mission: Impossible’s Rebecca Ferguson Catches ‘The Girl On The Train’». Deadline Hollywood, 18-08-2015. Arxivat de l'original el 8 novembre 2020. [Consulta: 4 maig 2024].
* ↑ Gleiberman, Owen. «Film Review: ‘The Girl on the Train’». Variety, 03-10-2016. Arxivat de l'original el 8 març 2023. [Consulta: 4 maig 2024].
* ↑ Travers, Peter. «‘Girl on the Train’ Review: Emily Blunt Powers Sex-Lies-and-Murder Mystery». Rolling Stone, 04-10-2016. Arxivat de l'original el 11 octubre 2016. [Consulta: 4 maig 2024].
* 1 2 «SAG Awards 2017: The Complete List of Winners». Vogue, 29-01-2017. Arxivat de l'original el 8 octubre 2022. [Consulta: 7 maig 2024].
* 1 2 D'Alessandro, Anthony. «Emily Blunt Takes Bite Of ‘Animal Crackers'; ‘Neon Demon’ Cast Is Set – Film Briefs». Deadline Hollywood, 30-03-2015. Arxivat de l'original el 6 gener 2024. [Consulta: 7 maig 2024].
* 1 2 Jensen, Erin. «5 brony-tastic moments from 'My Little Pony: The Movie'». USA Today, 06-10-2017. Arxivat de l'original el 12 setembre 2022. [Consulta: 7 maig 2024].
* 1 2 Kroll, Justin. «John Krasinski to Write, Direct and Star With Emily Blunt in ‘Quiet’ Thriller». Variety, 15-03-2017. Arxivat de l'original el 2 desembre 2023. [Consulta: 31 maig 2024].
* ↑ Sims, David. «A Quiet Place Silently Jangles the Nerves». The Atlantic, 07-04-2018. Arxivat de l'original el 20 maig 2023. [Consulta: 31 maig 2024].
* 1 2 3 Variety Staff. «SAG Awards Winners: Complete List». Variety, 27-01-2019. Arxivat de l'original el 8 març 2023. [Consulta: 31 maig 2024].
* 1 2 Lerman, Gabriel. «Emily Blunt: “No me interesaba imitar a Julie Andrews”» (en castellà). La Vanguardia, 21-12-2018. Arxivat de l'original el 8 febrer 2023. [Consulta: 31 maig 2024].
* ↑ «'Mary Poppins Returns' Is A Fine And Fresh Take On A Classic» (en anglès). National Public Radio, 20-12-2018. Arxivat de l'original el 1 gener 2024. [Consulta: 31 maig 2024].
* ↑ Iglesias, Eulàlia. «'El regreso de Mary Poppins', una digna revisió de l'original». ara.cat, 20-12-2018. Arxivat de l'original el 15 maig 2021. [Consulta: 31 maig 2024].
* 1 2 Pedersen, Erik. «‘Wild Mountain Thyme’ Trailer: Emily Blunt, Jamie Dornan, Christopher Walken & Jon Hamm In Ireland-Set Romance». Deadline Hollywood, 10-11-2020. Arxivat de l'original el 2 octubre 2022. [Consulta: 31 maig 2024].
* ↑ Clarke, Donald. «Wild Mountain Thyme trailer: What in the name of holy bejaysus is this cowpat?». The Irish Times, 11-11-2020. Arxivat de l'original el 4 abril 2023. [Consulta: 31 maig 2024].
* ↑ Horton, Adrian. «Wild Mountain Thyme review – Emily Blunt's Irish romcom is a mess» (en anglès). The Guardian, 09-12-2020. Arxivat de l'original el 26 febrer 2024. [Consulta: 31 maig 2024].
* 1 2 Bradshaw, Peter. «A Quiet Place Part II review – Emily Blunt horror is something to scream about». The Guardian, 18-05-2021. Arxivat de l'original el 29 maig 2024. [Consulta: 31 maig 2024].
* ↑ Rubin, Rebecca. «‘A Quiet Place 2’ Is the First Movie to Surpass $100 Million at the U.S. Box Office in Pandemic Times». Variety, 13-06-2021. Arxivat de l'original el 9 abril 2024. [Consulta: 31 maig 2024].
* 1 2 Rooney, David. «Dwayne Johnson and Emily Blunt in ‘Jungle Cruise’: Film Review». The Hollywood Reporter, 27-07-2021. Arxivat de l'original el 7 octubre 2023. [Consulta: 31 maig 2024].
* 1 2 Kanter, Jake. «‘The English’: Chaske Spencer, Rafe Spall Among Cast Joining Emily Blunt In BBC/Amazon Western Series». Deadline Hollywood, 11-05-2021. Arxivat de l'original el 16 desembre 2023. [Consulta: 31 maig 2024].
* 1 2 Snierson, Dan. «SAG Awards 2023: See the complete winners list». Entertainment Weekly, 26-02-2023. Arxivat de l'original el 24 maig 2024. [Consulta: 31 maig 2024].
* 1 2 Couch, Aaron. «Emily Blunt Joining Christopher Nolan’s ‘Oppenheimer’». The Hollywood Reporter, 20-10-2021. Arxivat de l'original el 18 gener 2024. [Consulta: 3 juny 2024].
* ↑ «Oppenheimer». Box Office Mojo. [Consulta: 3 juny 2024].
* ↑ «Emily Blunt». The Numbers. Arxivat de l'original el 3 juny 2024. [Consulta: 3 juny 2024].
* 1 2 Laffly, Tomris. «‘Oppenheimer’ Review: Christopher Nolan’s Epic Is Brainy and Grand in All the Right Ways». The Wrap, 19-07-2023. Arxivat de l'original el 24 gener 2024. [Consulta: 3 juny 2024].
* ↑ Chang, Justin. «‘Oppenheimer’ doesn’t show us Hiroshima and Nagasaki. That’s an act of rigor, not erasure». Los Angeles Times, 11-08-2023. Arxivat de l'original el 2 juny 2024. [Consulta: 3 juny 2024].
* 1 2 Jolin, Dan. «Oppenheimer Review». Empire, 19-07-2023. Arxivat de l'original el 25 maig 2024. [Consulta: 3 juny 2024].
* ↑ Lee, Benjamin. «Kate Winslet, Emily Blunt and Olivia Colman movies headed to Toronto film festival». The Guardian, 24-07-2023. Arxivat de l'original el 29 maig 2024. [Consulta: 3 juny 2024].
* 1 2 Donnelly, Jim. «Oscars 2024 Winners: Full List of the 96th Academy Awards Winners!». ABC, 11-03-2024. Arxivat de l'original el 3 juny 2024. [Consulta: 3 juny 2024].
* 1 2 Moench, Mallory. «SAG Awards 2024: Complete List Of Winners and How To Rewatch». Time, 25-02-2024. Arxivat de l'original el 15 maig 2024. [Consulta: 3 juny 2024].
* ↑ Wiseman, Andreas. «Netflix Closing In On $50M+ WW Deal For Emily Blunt Package ‘Pain Hustlers' With David Yates Directing: Cannes Market Big Splash». Deadline Hollywood, 21-05-2022. Arxivat de l'original el 20 setembre 2023. [Consulta: 3 juny 2024].
* 1 2 Gyaryke, Lovia. «‘Pain Hustlers' Review: Emily Blunt and Chris Evans Star in David Yates' Propulsive Opioid Crime Drama». The Hollywood Reporter, 11-09-2023. Arxivat de l'original el 18 maig 2024. [Consulta: 3 juny 2024].
* ↑ Gardner, Chris. «Ryan Gosling, Emily Blunt and David Leitch Tease ‘Fall Guy’ at CinemaCon With Stunt Spectacle». The Hollywood Reporter, 26-04-2023. Arxivat de l'original el 18 gener 2024. [Consulta: 3 juny 2024].
* 1 2 Tartaglione, Nancy. «John Krasinski’s ‘IF’ Adds Voice Cast Including Matt Damon, Jon Stewart, Emily Blunt, Maya Rudolph, Awkwafina, Vince Vaughn – CinemaCon». Deadline Hollywood, 27-04-2023. Arxivat de l'original el 17 maig 2024. [Consulta: 3 juny 2024].
* 1 2 Ramos Bechara, Diego. «Dwayne Johnson Talks Reuniting With Emily Blunt for New MMA Drama, ‘Possibly’ Reteaming for ‘Jungle Cruise 2’». Variety, 10-03-2024. Arxivat de l'original el 31 maig 2024. [Consulta: 3 juny 2024].
* ↑ «Michael Bublé: I was a 'love jerk' during my romance with Emily Blunt». The Irish Independent, 18-03-2015. Arxivat de l'original el 3 juny 2024. [Consulta: 3 juny 2024].
* ↑ Derschowitz, Jessica. «ENTERTAINMENT Emily Blunt and John Krasinski Wed in Italy». CBS News, 12-07-2010. Arxivat de l'original el 3 juny 2024. [Consulta: 3 juny 2024].
* ↑ THR Staff. «John Krasinski and Emily Blunt Welcome Baby Girl». The Hollywood Reporter, 16-02-2014. Arxivat de l'original el 13 gener 2024. [Consulta: 3 juny 2024].
* ↑ Berrington, Katie. «Emily Welcomes Baby Number Two». Vogue, 05-07-2016. Arxivat de l'original el 13 gener 2024. [Consulta: 3 juny 2024].
* ↑ Grossman, Samantha. «Emily Blunt Had to Renounce the Queen to Become a U.S. Citizen». Time, 09-09-2015. Arxivat de l'original el 13 gener 2024. [Consulta: 3 juny 2024].
* ↑ «El vent s'aixeca». ésADir. [Consulta: 7 maig 2024].
* ↑ Tangcay, Jazz. «‘The Fall Guy’: How Emily Blunt’s Look Was Inspired by Hollywood Directors Including Greta Gerwig, Patty Jenkins and Kathryn Bigelow», 02-05-2024. Arxivat de l'original el 8 maig 2024. [Consulta: 3 juny 2024].
* ↑ «Boudica (2003)». British Film Institute. Arxivat de l'original el 9 gener 2019. [Consulta: 5 abril 2024].
* ↑ Rozen, Leah. «Henry VIII Ruled the Screen Even Before ‘The Tudors». BBC America, 2012. Arxivat de l'original el 19 abril 2021. [Consulta: 5 abril 2024].
* ↑ Bailey, Alyssa. «Emily Blunt And Anne Hathaway's Full Lip Sync Battle Was Epic». ELLE, 10-04-2015. Arxivat de l'original el 4 juliol 2022. [Consulta: 3 juny 2024].
* ↑ Lewis, Dave. «‘Saturday Night Live’ lines up Tom Hanks, Emily Blunt, Bruno Mars and Lady Gaga for October». Los Angeles Times, 07-10-2016. Arxivat de l'original el 21 desembre 2022. [Consulta: 3 juny 2024].
* ↑ Tinoco, Armando. «Emily Blunt Joins Ryan Gosling In ‘SNL’ Monologue To Break Up With ‘Barbie’s Ken & ‘Oppenheimer’s Kitty». Deadline Hollywood, 13-04-2024. Arxivat de l'original el 24 abril 2024. [Consulta: 3 juny 2024].
* ↑ Wolf, Matt. «The Royal Family». Variety, 11-11-2001. Arxivat de l'original el 29 setembre 2023. [Consulta: 5 abril 2024].
* ↑ «18TH ANNUAL CRITICS' CHOICE MOVIE AWARDS (2013) – BEST PICTURE: ARGO». Critics' Choice, 24-11-2013. Arxivat de l'original el 19 gener 2014. [Consulta: 3 juny 2024].
* ↑ Nordyke, Kimberly. «Critics' Choice Awards: ‘The Favourite’ Leads With 14 Nominations». The Hollywood Reporter, 10-12-2018. Arxivat de l'original el 21 juliol 2023. [Consulta: 3 juny 2024].
* ↑ Shanfeld, Ethan. «‘Oppenheimer’ Leads Critics Choice Awards With 8 Wins, ‘Barbie’ Scores 6 — Full Winners List». Variety, 14-01-2024. Arxivat de l'original el 7 març 2024. [Consulta: 3 juny 2024].
* ↑ Reynolds, Simon. «In Full: Empire Awards 2010 - Winners». DigitalSpy, 28-03-2010. Arxivat de l'original el 17 desembre 2023. [Consulta: 8 abril 2024].
* ↑ «Satellite Awards - 2023 Winners». International Press Academy. Arxivat de l'original el 30 maig 2024. [Consulta: 3 juny 2024].
* ↑ Hipes, Patrick. «‘Avatar: The Way Of Water’, ‘Oppenheimer’, ‘Star Trek: Picard’ Among Winners At Saturn Awards». Deadline Hollywood, 05-02-2024. Arxivat de l'original el 3 març 2024. [Consulta: 3 juny 2024].